มันนี่ทูเดย์
ออมสินปิดเน็ตแบงก์
3 มี.ค. 2559

ออมสินปิดเน็ตแบงก์
นายชาติชาย พยุหนาวีชัยผู้อำนวยการธนาคารออมสินเปิดเผยว่า ธนาคารจะปิดระบบเครือข่ายเทคโนโลยีสารสนเทศเป็นระยะเวลาชั่วคราว เพื่อทดสอบระบบแผนสำรองข้อมูล ในคืนวันศุกร์ที่ 4 มี.ค. เวลา 23.10 น. ถึงวันอาทิตย์ 6 มี.ค. เวลา 04.10 น. เพียงวันละ 5 ชั่วโมง และเลือกเวลากลางดึกเพื่อให้กระทบต่อผู้ใช้บริการของธนาคารน้อยที่สุด ซึ่งจะทำให้ลูกค้าไม่สามารถใช้บริการอินเทอร์เน็ตแบงก์กิ้ง เครื่องเอทีเอ็ม บริการมายโม เครื่องเอดีเอ็ม และการบัตรเอทีเอ็ม บัตรวีซ่าเดบิต ในการชำระค่าสินค้า
บสส.ขอข้อมูล
นายชูเกียรติ จิตติไมตรีสกุล กรรมการผู้จัดการ บริษัท บริหารสินทรัพย์สุขุมวิท (บสส.) ลงนามบันทึกข้อตกลงกับกรมการปกครอง เพื่อขอใช้ประโยชน์ข้อมูลทะเบียนประวัติราษฎรจากฐานข้อมูลทะเบียนกลางด้วยระบบคอมพิวเตอร์ โดยวิธีเชื่อมโยงข้อมูลทางอิเล็กทรอนิกส์ (ออนไลน์) และการขอใช้โปรแกรมสำหรับอ่านข้อมูลจากบัตรประจำตัวประชาชน เพื่อให้ บสส.สามารถตรวจสอบข้อมูลทะเบียนราษฎรของบุคคล และนำไปใช้ในการปฏิบัติหน้าที่ตามภารกิจขององค์กร